Diari Oficial de la Generalitat Valenciana


Sumari del DOGV 8244, del 28-02-2018 (2018/1139)

Notificació de la sentència dictada en el procediment de guarda i custòdia número 489/2017.
-------------------------------------------------------------------------------------------

### Dades del document

Número de DOGV
:   8244

Data del DOGV
:   28-02-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/1139


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 489/2017. [2018/1139]  
Alicia Ordeig Rabadán, lletrada de l'Administració de justícia del Jutjat de Primera Instància número 26 de València, mitjançant aquest edicte faig saber que en les actuacions de família, guarda, custòdia o aliments de fills menors no matrimonials no consensuats 000489/2017, seguides a instàncies de María Esthela Urcuango Anrango contra Julián Ayre Castro, en situació de rebel·lia, en data 7 de novembre de 2017 s'ha dictat una sentència que té la part dispositiva com segueix:  
  
«Dispositiva  
Estime la demanda plantejada per María Esthela Urcuango Anrango contra Julián Ayre Castro, declarat en rebel·lia, i en què ha sigut part el Ministeri Fiscal, i pertoca adoptar les següents mesures definitives respecte al fill comú, D. M. A. U.:  
Atribuïsc a la demandant, María Esthela Urcuango Anrango, la pàtria potestat en exclusiva i la guarda i custòdia del menor.  
Suspenc el dret de visites del demandat amb el menor.  
Julián Ayre Castro haurà de pagar en concepte de contribució als aliments del menor la quantitat de 250 euros mensuals, des de la data de presentació de la demanda, quantitat que ingressarà en el compte que designe la demandant, dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'Índex de Preus de Consum que publica l'Institut Nacional d'Estadística. El demandat contribuirà a les despeses extraordinàries del seu fill, pagant la meitat de les que s'acrediten i siguen necessàries o hagen sigut consensuades per les parts.  
Tot això sense fer una condemna especial a les costes d'aquest procediment.  
Contra aquesta resolució es pot interposar un recurs d'apel·lació que haurà de presentar-se per escrit davant d'aquest jutjat, en el termini de 20 dies des que haja sigut notificada, amb la indicació de la infracció comesa segons el parer de la persona recurrent, adjuntant-hi un resguard que acredite haver efectuat el dipòsit de 50 ?, en el compte de dipòsits i consignacions d'aquest jutjat, obert en el Banco de Santander, llevat que la persona recurrent tinga concedit el benefici de justícia gratuïta. En cas de no efectuar-se el dipòsit, serà esmenable el defecte en el termini de dos dies, i no s'admetrà a tràmit en cas de no esmenar-lo.  
Aquesta és la meua sentència, que pronuncie, mane i firme.»  
I perquè valga de notificació de forma deguda al demandat Julián Ayre Castro, en situació de rebel·lia i parador ignorat, expedisc i firme aquest edicte.  
  
València, 10 de novembre de 2017.- La lletrada de l'Administració de justícia: Alicia Ordeig Rabadán.